
Misiunea 


EDITURA LITERNET, 2008 


SECVENȚA 1. 


(ALB/NEGRU, COLOR doar de la SECVENȚA 39.) 

Dimineaţa, devreme, semiintuneric. Gară de provincie, gri, mohorâtă, plină de oameni comuni, ţărani cu geamantane şi 
papornite, navetişti cu serviete. Trenuri vechi, locomotive cu abur, totul sugerează perioada 1900-1920. Imagini cu 
picioarele oamenilor şi valize. Din forfotă se detaşează picioarele lui ALEXANDER, în pantaloni negri, de stofă, care se 
deplasează vizibil mai încet, calm. Picioarele se opresc la scara unui vagon, ALEXANDER se întoarce spre cameră. 
Imaginea urcă spre buzunarul vestei, de unde e scos un ceas de buzunar. 

CLOSE UP cu ceasul care arată ora şapte fără două minute, apoi cadrul se lărgeşte pentru a cuprinde personajul. 
ALEXANDER are 35-40 de ani, înălțime medie, e îmbrăcat într-un costum negru, poartă ochelari rotunzi de metal. Totul 
sugerează un funcţionar corect, perfect. Un om obișnuit care nu-ţi atrage atenţia prin nimic. Nu are niciun fel de bagaj. 
Îşi introduce ceasul în buzunar, priveşte liniştit spre cameră (scurt CLOSE UP cu fata lui ALEXANDER; isi ia rămas bun cu 
Ochii, zâmbind satisfăcut), se întoarce şi urcă scările vagonului. 

Camera îl urmăreşte din exterior până ajunge într-un compartiment gol, unde vine lângă fereastră, se aşează si priveşte 
afară zâmbind. | se citeşte pe chip o curiozitate copilărească şi totuşi este uşor absent. În dreptul ferestrei se opreşte 
CONTROLORUL. Are 50-60 de ani carunt, sec, rece, batos, are mustață de husar, poartă o uniformă impecabilă, chipiu 
înalt. Îsi introduce degetele în buzunarul de ceas de la vestă şi coboară privirea. (Cadru cu ceasul de buzunar care arată 
șapte fix). CONTROLORUL introduce ceasul la loc şi scoate fluierul, legat cu un snur. (LOW ANGLE SHOT care il face să 
pară impunător) Toate gesturile îi sunt sobre, demne, precise. Duce fluierul la gură. 

(CLOSE UP - fata CONTROLORULUI). Fluieră puternic, cu o fata nemiscatda, fără să isi umfle obrajii. Şochează contrastul 
dintre tăria sunetului şi impasibilitatea feţei. li răspunde şuieratul locomotivei. Se îndreaptă spre scara vagonului 
(Traveling - Camera il urmăreşte până când ajunge la uşa vagonului), urcă treptele şi închide usa. (ZOOM IN spre usa, 
care se închide cu zgomot metalic, pecetluind plecarea. Se mai aude un zgomot metalic, asemănător unui zăvor tras. 
Concomitent imaginea se întunecă.) 


SECVENȚA 2. 


Compartiment de clasa a doua, cu bănci incomode de lemn capitonat. (Vedere din lateral) ALEXANDER e singur, lângă 
geam, sede cu spatele drept, fără să-şi sprijine spatele, cu palmele pe coapse, priveşte înainte spre locul gol din fata sa. 
CLOSE UP - cu el din profil, pe geam se vede un decor variat, copaci, case, curţi etc. Se aude zgomotul traverselor de 
cale ferată, în rest e linişte. ALEXANDER în ritmul trenului. 

CLOSE UP din fata, cu figura impasibilă a lui ALEXANDER. Imaginea se mută pe locul gol, la înălțimea privirii lui, revine 
pe fata lui ALEXANDER şi se mută din nou pe locul gol. (FADE IN - în cadrul de lemn al spetezei se înfiripă imaginea săli] 
imense a unui palat, sugerând că e vorba de o rememorare. În capătul sălii la o masă se zăresc cinci bărbaţi) 


SECVENȚA 3. 


Acelaşi interior. Sala se vede mai Clar. ALEXANDER intră pe usa aflată la 30-40 de paşi de masă. Sunt urmăriţi primii 
pași ai lui ALEXANDER, apoi CUT şi urmează ceea ce vede în timp ce se apropie de masa COMISIEI. Cei cinci bărbaţi par 
gemeni, au 60-70 de ani, carunti, severi, cu mustati răsucite, în uniforme de epocă, cu decoraţii. Bărbatul din mijloc se 
ridică în picioare, ridică de pe masă o hârtie pe care o întinde spre cameră. În cadru apare doar mâna lui ALEXANDER 
care primeşte diploma. 


BĂRBATUL 1 
Comisia a fost impresionată de aptitudinile tale. După 10 ani de pregătire ai obţinut rezultate excelente la toate 
testele. Considerăm că poţi face faţă oricărei provocări şi eşti pregătit pentru prima ta misiune. 


Ceilalţi bărbaţi se ridică în picioare şi toți aplaudă scurt de trei ori, după care se reaşează. 


BĂRBATUL 1 

(continuă citind de pe o hârtie, după ce şi-a pus un monoclu) 
Da... eşti pregătit. Cunoşti 20 de limbi străine, printre care chineza şi greaca veche. Ai obţinut rezultate excelente 
la lupta cu arme de foc şi cu arme albe. Ai note ex-cep-ti-o-na-le la aikido, karate şi jiujitsu. Ţi-ai dezvoltat 
imunitatea la toate tipurile de otrăvuri vegetale şi minerale. (Din cand în când ceilalti bărbaţi clatină din capete, in 
semn de aprobare). La „Controlul corpului şi al minţii“ ai obţinut cele mai bune rezultate din toată promoţia. Şi 
testul de memorie a fost concludent: ai terminat de scris Fratii Karamazov, în rusă, cu două ore înaintea celorlalţi 
concurenţi, fără greşeală! Da, fără nicio greşeală! (f face cu ochiul, vorbind ceva mai încet, în particular.) Ştii, până 
la urmă, comisia a stabilit că virgula aceea pe care nu ai pus-o, nu exista, într-adevăr, în ediţia din care te-ai 
pregătit. Şi testul tăcerii l-ai trecut cu brio: n-ai scos nici un cuvânt vreme de un an, deşi cei mai buni dintre agenţii 
noştri provocatori au încercat să te atragă în capcane. Îţi controlezi perfect organismul şi toate funcţiile vitale, ca un 
adevărat fachir. Din vocabularul tău au dispărut cuvintele „foame“, „sete“, „oboseală“, „teamă“. Într-un cuvânt, eşti 
gata pentru prima ta misiune al cărei rezultat va fi ataşat dosarului tău personal. (/ntinde un plic) Ai aici data, ora şi 
locul plecării. (// mai întinde un plic). Ai aici instrucţiunile specifice ale misiunii. Deschizi plicul numai când ajungi la 
locul stabilit şi apoi distrugi, cu mare grijă, şi instrucţiunile, şi plicul. Nimeni nu trebuie să afle nimic. Avem deplină 
încredere în tine. (Ce//a/ti bărbaţi aprobă uşor din capete). E o misiune dificilă, dar suntem siguri că nu ne vei 
dezamăgi. 


/maginea se estompează şi reapare ca fundal locul gol din fata lui ALEXANDER. Se aud traversele de cale ferată. 


SECVENȚA 4. 


În compartiment, ALEXANDER priveşte pe fereastră, apoi Îşi scoate ceasul şi în timp ce îl priveşte se aud frânele 
scrasnind, şi trenul se opreşte. Se aud zgomotele obișnuite ale unei gări. În compartiment năvălesc oameni pestriti, care 
nu salută. Se înghesuie doar pe locuri. Câţiva încep să joace un joc de cărţi, incinsi, vorbind tare. Unul dintre ei notează 
scorul pe o bucată de ziar. Altul își scoate merinde dintr-o geantă şi mănâncă, pe genunchi, cu gura plină urmărind 
jocul şi comentând. ALEXANDER priveşte jocul cu bunăvoință, zâmbind, pare interesat, dar nu îl bagă nimeni în seamă. 
Se aud zgomote nedesluşite, hărmălaie, cineva cântă la muzicuta într-un compartiment vecin. Se văd oameni pe hol, 
înghesuiți, prin uşa deschisă a compartimentului si la geamuri, urmăresc jocul de cărţi. După un timp, ALEXANDER isi 
întoarce privirea spre fereastră. Decor variat şi galagia se estompează lăsând loc zgomotului traverselor. 


tel = 
SECVENTA 5. 


Decor de iarnă. Imagine de sus. În zare se vede trenul apropiindu-se, pufaind. Apare în cadru fix apropiat, luat de jos si 
trece pe toată lungimea lui. 


= olita 
SECVENȚA 6. 


Culoarul vagonului, aproape gol. CONTROLORUL trece pe lângă compartimente, din când în când deschide câte o usa şi 
spune: „Staţia următoare!“ În dreptul compartimentului lui ALEXANDER priveşte înăuntru. 


SECVENȚA 7. 


Interiorul compartimentului. Jocul de cărţi continuă. Au apărut figuri noi, altele au dispărut. În uşă se vede 
CONTROLORUL care priveşte o clipă şi apoi trece mai departe. 


=e 


SECVENȚA 8. 


Văzut din fata ALEXANDER își scoate ceasul si îl priveşte o clipă, apoi își întoarce privirea spre jucători, zâmbind. 
- CUT - 


SECVENȚA 9. 


Ca la un semnal, jucătorii se opresc din joc şi se face linişte. Îşi întorc privirile spre fereastră şi Îşi strâng lucrurile, cu 
mişcări rapide si precise. Un bărbat impacheteaza cărţile de joc in ziarul pe care s-a trecut scorul. Un altul îşi 
impacheteaza mâncarea într-un Ziar şi o pune în servietă. Se ridică rapid şi ies pe coridor, cu mișcări precise, mecanice, 
sincronizate, fără să se incurce unul pe celălalt şi fără să scoată vreun cuvânt. Par să nu se mai cunoască si aşteaptă 
incolonati. Se aud frânele, trenul se opreşte si ei dispar rapid din cadru. Zgomotele se sting treptat, in timp ce se 
derulează următoarele secvenţe: 


SECVENȚA 10. 


Interiorul unui compartiment gol, văzut de sus. 
- CUT - 


SECVENTA 11. 


Coridorul vagonului, gol, filmat de jos. 
- CUT - 


SECVENȚA 12. 


Interiorul compartimentului lui ALEXANDER care priveşte înainte spre locul rămas gol. CLOSE UP cu ALEXANDER care 
priveşte înainte, impasibil, zâmbind uşor. O clipă închide ochii, ca şi cum s-ar concentra la ceva. În acest timp continuă 
să zambeasca uşor. Deschide ochi. Se aud paşii CONTROLORULUI. ALEXANDER mişcă imperceptibil din cap, ca şi cum ar 
număra. Se aude uşa compartimentului şi ALEXANDER întoarce capul spre uşă. În cadrul ei stă CONTROLORUL, băţos, 
sigur pe el, profesional, dar relaxat. 


CONTROLORUL 
Tu nu cobori? 


ALEXANDER îşi întinde mâinile şi picioarele, ca pentru a se dezmorti, zambeste fericit şi face semn cu capul că nu. Se 
lasă pe spate si aşteaptă relaxat, mereu zâmbind. 


CONTROLORUL 
(cu reţinere, cu mai puţină familiaritate, intrigat, cu fata umană, indulcita, cu ochii mari) 
Să ştiţi că de foarte mulţi ani nimeni n-a mai fost până la ultima staţie. Câteodată, nici nu mai mergem până acolo, 
iar când mergem, ataşăm locomotivei un singur vagon, aşa ca acum. 


ALEXANDER aprobă din cap, si cu palmele bagate subsuori, pentru că a inceput să se răcească compartimentul, 
continuă să il privească pe controlor, fără să scoată un cuvânt. Fâstâcit, CONTROLORUL nu mai îndrăzneşte să-l 
deranjeze si iese pe culoar, închizând usa în urma lui, dar continuă să-l urmărească pe ALEXANDER. cu coada ochiului. 
CONTROLORUL își aprinde o ţigară, uşor nervos, aşteaptă, si da din cap mormăina, ca şi cum ar vorbi cu cineva.. 
ALEXANDER se întinde, cască demonstrativ şi se ridică în picioare. Se apropie de fereastra compartimentului şi priveşte 
afară. Pe câmp, Zăpada e foarte alba. Din când în când trece câte un stâlp de telegraf. Se aude repetată fraza 
CONTROLORULUI. 


CONTROLORUL 
(off) 


Să ştiţi ca de foarte multi ani nimeni n-a mai fost pana la ultima staţie. 


Apoi, vocea BĂRBATULUI 1. 


BĂRBATUL 1 
(off) 


Avem deplină încredere în tine. E o misiune dificilă, dar suntem siguri că nu ne vei dezamăgi. 


Din interiorul compartimentului se vede CONTROLORUL care priveşte pe furis spre ALEXANDER aflat cu spatele la el. 
- CUT - 


SECVENTA 13. 


Pe coridor. CONTROLORUL trage ultimele fumuri din ţigară si priveşte în compartiment. CLOSE UP cu locul bagajelor, 
gol. CONTROLORUL coboară fereastra şi aruncă chiştocul. Nu mai are nimic din rigiditatea şi siguranţa de la început. 
Continuă să mormăie, dând din cap. Când închide fereastra, pare să fi luat o hotărâre. Deschide usa compartimentului. 


CONTROLORUL 
(intrebator) 
Bagaje? Nu aveti bagaje? 
ALEXANDER 


(se întoarce spre el) 
Nu. 


CONTROLORUL 
(scărpinându-se în cap) 
Să ştiţi că drumul e destul de lung... Facem cam o săptămână până la ultima staţie... Şi nu mai avem nicio oprire. 


ALEXANDER zambeste si ridică din umeri. 


CONTROLORUL 
(cu ochii mari) 
Păi... şi nu mâncaţi? 


ALEXANDER 
Nu, mulţumesc! Nu mi-e foame. (și scoate ceasul, îl priveşte si continuă) Am mâncat când am plecat. 
CONTROLORUL 
Cum credeţi! Să nu ziceti că nu v-am spus. Am procedat după regulament. N-aş vrea să ne trezim cu vreo 
reclamaţie... 
CONTROLORUL 


(arată spre ceasul rămas în mâna lui ALEXANDER) 
Acela nu mai funcţionează. De aici şi până la ultima staţie, nu mai merge nici un fel de maşinărie mecanică. Uite, eu 
am asta în dotare. (Scoate din tolbă o clepsidră mica) 


ALEXANDER 
Ah, o clepsidră! 


CONTROLORUL 
Da. E în dotarea noastră, pentru situaţii speciale. O am ca să ştiu când să iau masa şi când să mă odihnesc. Nu te 
poţi lua după soare. De aici şi până la ultima staţie va fi mereu ziuă. Şi mereu, şi peste tot, zăpadă! E un ţinut al 
naibii de ciudat. Nicio aşezare omenească, niciun copac, niciun animal. Nimic. Niciun suflet. Doar zăpadă. Întinderi 
nesfârşite de zăpadă. 


CLOSE UP cu fata lui ALEXANDER care nu spune nimic, doar ascultă si zambeste. 


CONTROLORUL 
(întinde mâinile în lateral, demonstrandu-si echilibrul) 
Aţi observat? Nicio hurducătură! Până la ultima staţie drumul e perfect drept. Nu există nicio curbă, cât de mică. 
Nici suişuri, nici coborâşuri. (arată spre fereastră) Dacă n-ar exista câte un stâlp de telegraf, cu întinderile astea de 
zăpadă, ca în palmă, nici nu ai putea să-ţi dai seama dacă mergem sau stăm pe loc... 


ALEXANDER 
(incuviinteaza din cap şi consimte, din politeţe) 
Da, asa e! 


CONTROLORUL 
(continuă) 
E destul de monoton drumul... Dar timpul trece şi, la fiecare drum până la ultima staţie, primesc un spor la leafă şi 
zile suplimentare la pensie. Oricum, regulamentul permite personalului să facă drumul ăsta doar de două ori pe an. 
(Confidential) Cei care au făcut drumul acesta prea des au început să aibă probleme. (fsi ciocneste tâmpla cu 
arătătorul). Tulburări psihice. Unii chiar au dispărut. 


ALEXANDER 
(zambeste în continuare şi incuviinteaza din cap) 
Înţeleg... 

CONTROLORUL 
Am putea să jucăm o carte, dacă vă place... Mai joc cu fochistul şi cu mecanicul. Nu e prea regulamentar, dar... nu e 
nici o problemă. Trenul merge şi singur. Drumul e drept - aţă. Încarci bine cu cărbuni şi gata! Nu există bariere, 
semafoare, semnale. Nici impiegati de mişcare, nici şefi de gară, nici puncte de control, nici inspectori ai căilor 
ferate. Nimic. Numai noi patru suntem în tot trenul. În rest zăpadă şi iar zăpadă. 
ALEXANDER 
(ridică din umeri, stânjenit) 
Necazul e că nu prea ştiu să joc cărţi. Acasă joc doar bridge o dată pe săptămână, cu prietenii. Apoi, cu toate 
atribuţiile dumneavoastră de serviciu, nu cred că aţi avea timp să mă învăţaţi. Oricum, v-aţi pierde timpul cu mine. 


Nu prea am talent la cărţi. Şah joc destul de bine. Şi la go am luat vara trecută al şaptelea Dan... Însă nu am adus 
jocurile cu mine. Din păcate! 


CONTROLORUL 
(nu prea înțelege mare lucru, zambeste, îşi aranjează chipiul în poziţie corectă şi salută) 
Cum doriţi! Daca vă razganditi... Vă doresc călătorie plăcută! 


- CUT - 
SECVENȚA 14. 
Exterior arctic. Câmpie albă nesfarsita. Singurul reper e linia ferată. Locomotiva cu un singur vagon se apropie. Trece de 


cameră. Camera se roteşte dupa tren si îl urmăreşte îndepărtându-se. Linişte. Rămâne câmpia albă nesfarsitd. 
- CUT - 


13 


SECVENȚA 15. 


Interior de compartiment. CONTROLORUL, de o parte, MECANICUL şi FOCHISTUL, de cealaltă parte, mănâncă, fiecare in 
poală, ceapă, slănină, pâine şi vorbesc printre inghitituri. 


CONTROLORUL 
(de sus, superior) 
Aţi încărcat bine cazanul? Aşa o să avem timp şi pentru o carte. 


FOCHISTUL 
(cu gura plină) 
Da, da, încărcat! 


Îşi strâng merindele, își şterg bricegele de pantaloni, se scutură de fărâmituri si scot cărțile de joc. CONTROLORUL 
întoarce clepsidra şi o pune pe o poliţă specială la vedere. - CLOSE UP - Clepsidra, în plan îndepărtat se văd personajele. 


MECANICUL 
(în timp ce face cărţile) 
Domnu’ controlor, nu-l chemăm şi pe pasager cu noi? În patru ar merge mai bine jocul! 


CONTROLORUL 
(expert) 
Zicea că nu ştie să joace! Şi e un tip cam ciudat. Ştiu că nu e regulamentar să judec un pasager, dar pare ciudat şi 
pace! 


FOCHISTUL 
Da’ poate vrea să se uite. l-o fi urât singur în compartiment! Mie mi-ar fi! Şi aşa... De câte ori merg pe ruta asta ma 
trec fiori reci. 


MECANICUL 
Şi pe mine... 
FOCHISTUL 
(continuă) 
O zi-două mai merge, dar dintr-a treia şi a patra simt că înnebunesc. Îmi vine să-mi iau câmpii! 
MECANICUL 


(dă din cap) 
Şi mie, şi mie! 
CONTROLORUL 
(i priveşte lung, suspicios, când pe unul când pe celălalt, apoi către MECANIC) 
la dă-te aproape! 


li ridică pleoapa de sus cu degetul mare şi fi priveşte ochii, apoi îl tine de mână, ca pentru a-i lua pulsul. 


CONTROLORUL 
(mai mult pentru el) 
Sper că n-o să vă lovească amocul! Hai că mă duc să-l invit pe domnul pasager să ne onoreze cu prezenţa. 


GUT = 


SECVENȚA 17. 


Continuare. Acelaşi compartiment. CONTROLORUL apare tulburat în uşa compartimentului. MECANICUL şi FOCHISTUL îl 
privesc întrebători. 


CONTROLORUL 
(tulburat, în timp ce vorbeşte scoate o cartulie si citeşte din ea): 


Trebuie să veniţi cu mine ca să semnaţi un proces verbal. Pasagerul e întins pe banchetă şi pare mort. Am încercat 
să-l trezesc. Am strigat, am bătut din palme, l-am zgâlţâit... Degeaba. 


MECANICUL 

(se scarpină în cap) 

Ei, drăcia dracului! 
CONTROLORUL 
(încercând să se calmeze) 

Trebuie să semnaţi că în compartiment este o temperatură conformă regulamentului. Nu vreau să am belele. Eu i-am 
perforat biletul în fiecare staţie. E bilet dus-întors. Călătoria e plătită, aşa că nu-i nici o problemă. Îl vom preda la 
întoarcere. E puţin palid, dar nu e rece. Are faţa liniştită, nu pare să fi suferit, ba, din contră zâmbeşte. 


FOCHISTUL 
Hai să mergem! Să vedem ce-i cu el şi să semnăm procesu’ ăla verbal! 


Sa) = 


SECVENȚA 18. 


Acelaşi compartiment. 


CLOSE UP - clepsidra, nisipul se scurge. RACK FOCUS de la clepsidră la personaje - CONTROLORUL, MECANICUL, 
FOCHISTUL joacă cărţi şi vorbesc. MECANICUL si FOCHISTUL sunt cam incercanati şi vinetii la fata. 


CONTROLORUL 


(trânteşte o carte) 
A câtea zi e de când e tot aşa? A patra? 


MECANICUL 


(pune şi el o carte) 
Da! 


FOCHISTUL 
(pune o carte) 
lo n-am mai văzut aşa ceva! E mort sau nu-i mort? 


MECANICUL 
(duce cărţile) 
Nici io! Nu-i nici teapan, nu-i nici rece... 
FOCHISTUL 
(dă o carte) 
Nici nu i-a crescut barba. Parcă ar fi proaspăt bărbierit. La morţi, după o zi sau două, le creşte barba. 


CONTROLORUL şi MECANICUL se uită lung la FOCHIST, ca la un prostănac. 


CONTROLORUL 
(ironic) 
Şi la cei vii nu le creşte barba? 


FOCHISTUL 
(se foieşte stânjenit) 
Aşa-i, că bine ziceti domnu’ controlor! (după o clipa de cugetare) Ceva tot nu-i în regulă. O fi... nici viu, nici mort! 


CONTROLORUL şi MECANICUL se uită iar lung la FOCHIST, apoi unul la altul, cu înţeles, dar nu mai spun nimic. 


FOCHISTUL 
(stânjenit) 
Sau o fi spân! 


CONTROLORUL 
(sfătos, profesional) 
În ce mă priveşte, totul decurge după regulament. l-am perforat biletul la fiecare o mie de kilometri, aşa cum 
prevede regulamentul. Procesul verbal există. Mâine ajungem la ultima staţie, întoarcem locomotiva şi drumul spre 
casă! În rest e treaba lui. M-am mirat că nu are nici bagaje, nici haine prea groase. (Pune cartile jos şi se ridică, şi 
zambind cu înţeles) Pe mine vă rog să mă scuzati putin. Trebuie să fac o vizită, acolo unde şi gratioasa noastră 
împărăteasă merge pe jos. 


MECANICUL si FOCHISTUL se privesc cu înţeles si îşi fac un semn numai de ei ştiut. 
- CUT - 


SECVENȚA 19. 


Interiorul unei toalete de tren. CONTROLORUL urinează satisfăcut, se aude susurul apei. CLOSE UP cu fata mulțumită a 
controlorului. Închide ochii şi zâmbeşte fericit. Fata îi dispare din cadru, printr-o mișcare laterală, (sugerând o 
schimbare în deplasarea trenului), dar revine imediat în cadru, cu ochii deschisi, înspăimântat. Grabit, se încheie la 
pantaloni si dă buzna pe culoar. Camera miscata (TILT) îl urmăreşte în fugă spre locomotivă. Usa locomotivei e 
deschisă. Își întoarce privirea spre fereastra cea mai apropiată prin care îi vede pe MECANIC şi pe FOCHIST 
îndepărtându-se în goană prin zăpadă. Gesticulează haotic, dau din mâini de parca ar vrea să alunge un roi de insecte, 
se îndepărtează foarte rapid. 

Camera revine la figura CONTROLORULUI, care priveşte în urma celor doi clatinand din cap cu mila şi intristare. 


CONTROLORUL 
(murmurând pentru sine în timp ce priveşte) 
Nenorocitii... Nici pe ăştia nu o să-i mai găsească nimeni, niciodată. 


Camera se roteşte spre fereastră, afară, unde cei doi se mai văd ca niște puncte negre, apoi se roteşte spre usa 
locomotivei. ZOOM IN pe cazanul de cărbuni, unde pâlpâie flăcările si pe o lopată de cărbuni. 


- FADE OUT - 


SECVENȚA 20 


Interior. Compartimentul lui ALEXANDER. Stă întins pe banchetă, cu fata în sus. Lângă el CONTROLORUL îl priveşte apoi 
începe să îl zgaltdie. 


CONTROLORUL 
Treziti-va, domnule! Treziti-va odată! 


Priveşte disperat în jur, nu ştie ce să mai facă. Apoi îl loveşte inspirația si caută snurul fluierului. Trage de el, scoate 
fluierul, îl introduce în gură. Își umflă plămânii cu aer şi suflă din toate puterile. CLOSE UP cu fata congestionată a 
CONTROLORULUI. Obrajii i se umflă, ochii i se închid de efort, prin contrast cu imaginea impasibila din SECVENȚA 1, de 
la plecarea trenului. Fluieratul e puternic, prelung. CONTROLORUL îşi apasă mâna pe piept, gafaie de efort, privirea i se 
îndreaptă spre ALEXANDER. 

CLOSE UP - Chipul lui ALEXANDER. Obrajii prind culoare, se imbujoreaza, chipul prinde viata. Deschide ochii, se întinde, 
il priveşte pe CONTROLOR, apoi se ridică în şezut si îşi mută picioarele jos de pe banchetă. Își scoate ochelarii din 
buzunarul de la piept. Şi-i pune pe nas, în timp ce îl priveşte pe CONTROLOR. 


ALEXANDER 
(zâmbind) 
Bună dimineaţa! 
CONTROLORUL 
(uimit, privind cand la fluier, cand la ALEXANDER, bâiguie) 
Bună dimineaţa! Am tras o spaimă... Am crezut că... am crezut că aţi murit. 

ALEXANDER 
Ah! Nu! M-am gândit să fac economie de energie şi de aceea mi-am decuplat toate funcţiile neesentiale. Ştiţi, hm, e 
un exerciţiu de yoga pe care l-am învăţat de la un maestru din Tibet. Mi-am reglat inima să bată doar o singură 
dată pe minut şi, practic, nu am respirat deloc. Faci o mare economie de energie şi poţi să nu mănânci nimic şi nici 
să bei mai mult de o săptămână. Singura problemă e că, pentru cine nu cunoaşte exerciţiul, pari mort. 


CONTROLORUL 
Uimitor! Dar mi-ati dat emoţii. M-am speriat că voi fi penalizat, cu toate că respectasem întocmai regulamentul. 
Ştiţi cum sunt birocratii ăia din... birouri! 


ALEXANDER 
Vă rog să mă scuzaţi că nu v-am prevenit. Am uitat. 


CONTROLORUL 
Nu face nimic, bine că n-aţi murit! 


CONTROLORUL zaboveste o clipă, apoi tresare, aducându-și aminte de ce a venit. 


CONTROLORUL 
Ar trebui să vă perforez biletul... Ştiţi, pe porţiunea asta, pentru că nu sunt staţii, trebuie să-l perforez din o mie 
în o mie de kilometri. E timpul... Ştiţi... regulamentul. 


ALEXANDER scoate biletul din buzunarul de la piept şi i-l întinde. CONTROLORUL îl perforează cu cleştele, i-l dă înapoi, 
salută cu mâna la chipiu şi dă să plece. 

ALEXANDER 
(privind spre geam) 
Ne oprim? S-a întâmplat ceva? 
CONTROLORUL 
Ah, era să uit. Avem o problemă. Fochistul şi mecanicul au dezertat. Suntem numai noi doi în tren. De aceea am 
încetinit. 


ALEXANDER 
(uşor intrigat) 
Cum... „au dezertat“?! Unde s-au dus? 


CONTROLORUL 

(ridicând din umeri) 
Nu ştie nimeni. Au sărit din tren şi au dispărut pe câmpii. Mi s-a mai întâmplat de câteva ori, pe ruta asta. Ceilalţi 
nu au mai apărut niciodată. Nici nu se organizează expediţii de căutare. Aşa scrie regulamentul. Pe vremuri, după 
cum mi-a povestit un funcţionar de la birouri, au plecat de câteva ori ca să-i caute, dar au dispărut şi ei. Până la 
urmă, pentru a limita pierderile de angajaţi, ceea ce îngreuna munca în birouri, prin rapoarte, statistici şi procese 
verbale, plus rezilierea contractelor de muncă, conducerea a decis să nu mai fie căutaţi cei care dezertează. Acum, 
aşa prevede regulamentul. 


ALEXANDER 
Şi cine conduce trenul în cazul ăsta? 

CONTROLORUL 
Regulamentul prevede şi acest lucru, în mod explicit. (scoate cartulia si citeşte) „În toate situaţiile speciale, 
controlorul trenului - adică eu - este conducătorul unităţii de transport şi va lua măsurile care se impun.“ Aceasta 
este o situaţie specială, fără discuţie. 


ALEXANDER confirmă din cap, zambind. 


CONTROLORUL 
Ca urmare, dispun, şi voi trece dispoziţia în procesul-verbal, ca dumneavoastră să preluaţi funcţia de fochist şi de 
mecanic de locomotivă. Ei? 


ALEXANDER îi] priveşte zâmbind, fără să spună nimic. 


CONTROLORUL 
(uşor neliniştit de tăcere, continuă) 
Vă comunic această dispoziţie. Vă rog insistent să o respectaţi, va solicit cu tărie... (CRESCENDO, ridicându-se uşor 
pe vârfuri pentru a accentua)... dacă trebuie, vă so-mez să o puneţi în aplicare. Neintarziat! (Stă putin) Ei? 


ALEXANDER 
(zâmbind în continuare) 
Dar de ce nu cumulati dumneavoastră cele două funcţii, de fochist şi de mecanic de locomotivă? 

CONTROLORUL 

(dezaprobator) 
Imposibil! Regulamentul interzice. Sarcinile mele de serviciu sunt clar specificate în regulament. lar noi respectăm, 
întocmai, litera regulamentului. Vă daţi seama unde s-ar ajunge şi ce haos s-ar crea în transporturi, dacă fiecare ar 
face după cum îl taie capul! 


ALEXANDER 
Păi bine, eu sunt pasager, mi-am plătit biletul şi asta e ca un contract. Eu v-am plătit ca să mă transportaţi la locul 
stabilit. Nu ca să îndeplinesc aceste funcţii. 


CONTROLORUL 
(bate cu mâna coperta cartuliei) 
Foarte adevărat, dar regulamentul prevede şi această situaţie. La întoarcere puteţi depune o cerere de returnare a 
unei părţi din costul biletului. Veţi completa Formularul nr.12, pe care eu voi trece numărul de kilometri pe care 
i-ati parcurs în calitate de pasager. În Formularul 12 A, vom trece kilometrii parcurşi în calitate de mecanic, in 12 B, 
pe cei parcurşi ca fochist. În sfârşit, în Formularul 12 C, vom trece diferenţa de kilometri. Cererea şi cele trei 
formulare le veţi depune la Ministerul transporturilor, la registratură. 


ALEXANDER 
(împăcat si amabil, zâmbind) 
Am înţeles... Vă mulţumesc! 


CONTROLORUL 
Cu plăcere! Acum vă rog să mă urmaţi spre locomotivă. Vă voi face un scurt instructaj, pe drum. 

ALEXANDER 
De mic copil am visat să conduc un tren adevărat. Pot să vă liniştesc. Am urmat cursuri şi am obţinut permise 
pentru toate mijloacele de locomotie existente, inclusiv pentru locomotivă. E adevărat că nu am apucat să conduc 
un tren cu pasageri, dar cred că mă voi descurca. 


CONTROLORUL 
(mirat, admirativ, apoi neincrezător) 
Aveţi permis de conducere chiar şi pentru avion? 


ALEXANDER 
(zâmbind, voios) 
Da, chiar şi pe avion. 


CONTROLORUL 


Şi aţi învăţat toate regulamentele? 


ALEXANDER incuviinteaza din cap. CONTROLORUL dă, si el, admirativ din cap după care se întoarce. 
- CUT - 


SECVENȚA 21 


Culoarul vagonului. Camera din spate îi urmează spre cei doi, care merg în tăcere. Ajung la locomotivă. CONTROLORUL 
face loc. Prin uşa deschisă se vede cazanul şi lopata, flăcările abia mai pâlpăie. 

CONTROLORUL 
Aveţi aici echipamentul. Lopata e lângă cazan. Poftiti! După dumneavoastră! 


ALEXANDER intră. Camera urmăreşte cazanul, lopata, echipamentul - o salopetă. (CLOSE UP - faţa lui ALEXANDER), pe 
lângă umărul lui se vede cum CONTROLORUL trage usa si se aude zgomotul greu al uşii de metal trântite, apoi se aude 
cheia întoarsă în broască. ALEXANDER zambeste, fără să se întoarcă, Clătinând foarte uşor din cap, ca si cum se aştepta 
/a asta. 


ALEXANDER 
(pentru el, ridicând din umeri) 
Hai să-i fac pe plac! 


Se intoarce spre uşă. 
- CUT - 
SECVENTA 22. 


Acelaşi loc. ALEXANDER văzut din lateral, smuceste de clanta şi începe să bata cu palma celeilalte mâini in uşă. 


ALEXANDER 
(râde, dar încearcă să mimeze disperarea) 
Vă rog să deschideţi uşa? De ce m-aţi închis? Nu e normal! Vă rog să deschideţi! 


cure 

SECVENȚA 23. 


Culoarul vagonului. CONTROLORUL e cu spatele la uşă. CLOSE UP MEDIU - stă o clipă si ascultă. 


ALEXANDER 
(off) 


Nu e normal! Vă rog să deschideţi! 


CONTROLORUL clatină din cap mulțumit şi asigurat, Zâmbeşte şi trece mai departe, apropiindu-se cu pieptul de 
cameră, întunecând imaginea. 


- FADE OUT - 


SECVENTA 24. 


Locomotiva. În fata cazanului, ALEXANDER e echipat in salopetă, ia lopata şi începe să încarce cărbunii cu lopata. E 
vizibil bine dispus. Priveşte pe ferestruică. Se vede acelaşi câmp alb, lipsit de repere. De undeva de sub salopetă scoate 
un plic şi îl rasuceste. 

(CLOSE UP - plicul) Cu litere de o schioapa se poate citi: „MISIUNEA NR. 1 - Instrucţiuni“ şi „A se distruge prin ardere, 
imediat după citire“. 

ALEXANDER desface plicul si începe să citească concentrat. (CLOSE UP - fata lui ALEXANDER. Din când în cand închide 
ochii, în efortul de a memora. Citeşte de câteva ori textul). Deschide usita cazanului şi aruncă scrisoarea înăuntru. Mai 

aruncă câteva lopeti cu cărbuni si închide. Trage câteva manete, ciocaneste cu degetul într-un cadran apoi se aşează pe 
o grămadă de cărbuni. 


“ep 


SECVENȚA 25. 


Compartimentul CONTROLORULUI. Tocmai termină de mâncat. Împachetează totul si pune mâncarea într-o servietă 
obosită. Priveşte spre raft unde se află clepsidra. Se ridică, îşi scutură, uniforma, isi aranjează Chipiul si mustata, apoi 
întoarce clepsidra. Are o figură mulțumită. Se aude şuieratul locomotivei, de două, trei ori. Stă şi ascultă, zâmbetul de 
satisfacţie ii dispare. Suieratul se repetă. 


CONTROLORUL 

(Clatină din cap) 
Oare de ce fac toţi aşa? Neapărat trebuie să tragă toţi de manetă! Parcă ar fi copii... când în regulament se 
specifică foarte clar când se acţionează sirena! Tttt! 


Se simte o smucitură uşoară. CONTROLORUL iese contrariat din compartiment. 
- CUT - 

SECVENȚA 26. 


Culoarul vagonului. Camera îl urmăreşte din spate pe CONTROLOR care se îndreaptă grăbit spre locomotivă. Ajunge în 
dreptul uşii se întoarce putin spre cameră si se scotoceste de chei, cu mâinile tremurătoare. Găseşte cheia bună. Vrea să 
o introducă, se razgandeste si se apleacă pentru a privi prin gaura cheii. 


SECVENȚA 27. 


Prin conturul broaştei de la usa se vede interiorul încăperii, focul pâlpâie, lumina nu e foarte puternică. ALEXANDER in 
uniformă stă întins pe jos. (ZOOM OUT prin gaura cheii) 


CONTROLORUL 
(bombanind) 
lar începe! lar face economie de nu ştiu ce energie! Dar cine o să încarce cazanul, daca el face figuri de astea, de 
yoga? 


Introduce cheia şi deschide usa. Intră si camera îl urmăreşte. Se apleacă (iese din cadru şi revine). În mâini are doar 
salopeta. O scutură, o întoarce pe toate feţele. Camera se roteşte spre colțurile încăperii - ALEXANDER nu se vede 
nicăieri. (CLOSE UP - fata CONTROLORULUI) Închide ochii, îşi duce palma la frunte. Nu înţelege, îl ia cu ameteala. 
Deschide ochii, care i se mişcă dintr-o parte într-alta. Pe lângă capul lui, în plan îndepărtat, se vede dreptunghiul de 
lumină al uşii deschise. Din întuneric, ALEXANDER se strecoară pe uşă. Uşa se închide. 


= CUT 

SECVENȚA 28. 


Dincolo de uşă. ALEXANDER, cu o mină liniştită, zâmbind ca de o glumă, rasuceste cheia în broască, aproape neauzit, o 
pune într-un buzunar şi aşteaptă. 


SECVENȚA 29. 


De cealaltă parte a uşii. (Acelaşi CLOSE UP cu fata CONTROLORULUI) O clipă continuă să privească in toate părţile, 
disperat. Se întoarce spre uşă, dă să o deschidă, observă că este închisă, smuceste de ea si începe să bată cu pumnii in 
ea. 


CONTROLORUL 
Cum vă permiteti? Deschideţi imediat! Sechestrarea personalului este un delict foarte grav şi se pedepseşte foarte 
aspru. Este o încălcare flagrantă a regulamentului şi pune în pericol viaţa pasagerilor şi a mijlocului de transport. 
Deschideţi imediat! 


Tel 


SECVENȚA 30. 


Dincolo de uşă. ALEXANDER ascultă foarte liniştit. 


30 


ALEXANDER 
Regret acest fapt, dar m-ati silit să actionez aşa. 


CONTROLORUL 
(off) 
Deschideti neintarziat! Conducerea companiei va fi neinduratoare cu dumneavoastra! Veti regreta amarnic. 
Deschideti! 


ALEXANDER 
(deloc impresionat) 
Îmi asum întreaga răspundere a acţiunii mele. Şi consecinţele. În ce va priveşte vă rog să nu vă pierdeţi cu firea si 
să va indepliniti îndatoririle. Lopata este lângă usa! 
CONTROLORUL 
(indignat, dar ceva mai liniştit) 

Sunteţi iresponsabil! Nimic nu poate motiva o asemenea faptă... incalificabilă. 

ALEXANDER 
Vă rog să mă credeţi că am motive bine întemeiate. Este imperios să ajungem în bune condiţii la destinaţie. Nu pot 
să vă dezvălui mai mult, dar mă aflu într-o misiune de maximă importanţă, cu o miză considerabilă. Dacă misiunea 


mea eşuează, pierderile sunt incalculabile. Şi nu pot să-mi dezamăgesc superiorii, care au investit atâta încredere 
în mine. 


CONTROLORUL 
(off) 


Înţeleg, dar nu aveţi voie să ma sechestrati, în nici un caz. Eu mă conduc după regulament. 

ALEXANDER 
lar eu, după instrucţiunile mele. Nu-mi pot permite să ratez această misiune importantă, pentru că dumneavoastră 
mă împiedicaţi să-mi pregătesc acţiunile, pe motiv că v-au dezertat subordonații. După cum vă spuneam, lopata e 
lângă uşă. 


ALEXANDER se îndepărtează pe culoar. 


SECVENȚA 31. 


În compartimentul CONTROLORULUI, ALEXANDER sede pe banchetă şi priveşte clepsidra. (CLOSE UP - clepsidra, se scurg 
ultimele fire de nisip). 


TCU: 


SECVENȚA 32. 


În locomotivă. CONTROLORUL, în salopetă încarcă cu lopata cazanul. (CLOSE UP - chipul transpirat al CONTROLORULUI). 
Pe măsură ce încarcă, fata i se relaxează, ajunge să zambeasca satisfăcut. Pune lopata lângă cazan şi se aşează pe 
grămada de cărbuni. Îşi freacă stomacul, în semn că îi e foame. E cu spatele la uşă şi nu vede cum aceasta se deschide 
fără zgomot. Priveşte în jur si observă usa larg deschisă. Se ridică şi iese. 

- CUT - 

SECVENȚA 33. 


Compartimentul CONTROLORULUI. ALEXANDER e înăuntru, privind clepsidra. În cadrul uşii apare CONTROLORUL. Intră, se 
uită uşor imbufnat la ALEXANDER, apoi la clepsidra goală. O întoarce si se aşează fata în fata cu ALEXANDER, Își scoate 
merindele din servietă si începe să mănânce. 


CONTROLORUL 
Dar să ştiţi, că, totuşi, nu e regulamentar ceea ce aţi făcut. Trebuia să-mi spuneţi că aveţi o misiune. Consultam 
regulamentul şi vedeam ce e de făcut. 


ALEXANDER 
Îmi pare rău şi îmi cer scuze, dar n-am avut de ales! 
CONTROLORUL 
(bombănind şi mâncând) 
N-aţi avut de ales, n-aţi avut de ales! Va trebui să închei un proces-verbal. Nu ştiu, zău, ce măsuri va dispune 
conducerea... 


ALEXANDER 
Cred că ne apropiem de ultima staţie... 


CONTROLORUL 
(priveşte clepsidra) 
Da, ajungem imediat. 

ALEXANDER 

(ridicându-se) 
Trebuie să mă pregătesc! Trebuie să-mi fac exerciţiile de concentrare şi să revizuiesc, în minte, instrucţiunile. Nu 
aş vrea să ratez misiunea pentru că am neglijat vreun amănunt. 


lese pe culoar si dispare din cadru. 


CONTROLORUL 
(ridică briceagul arătând în urma lui, cu gura plină) 
Să ştiţi că oprirea e de cinci minute. Conform regulamentului. Stăm doar până când întoarcem trenul şi... am plecat. 
- CUT - 


SECVENȚA 34. 


Exterior. Clădirea cantonului. Zăpadă peste tot. Doar linia de cale ferată şi cantonul. Pe HANS, cantonierul, cu un 
stegulet în mână. Are 40-50 de ani. Slab, cu fata trasă, ochi incercanati. Uniforma lui este destul de ponosită, necălcată. 
Priveşte spre tren, apoi vine spre cameră. Se aude pufaitul locomotivei. HANS trece de cameră si este văzut din spate. Se 
opreşte. În cadru îndepărtat intră locomotiva care se apropie şi se opreşte. 


Seul 

SECVENȚA 35. 


Interior, compartimentul CONTROLORULUI. Acesta e deja în uniformă. Îşi aranjează, uniforma pe corp, chipiul, mustata, 
priveşte în oglindă şi iese din compartiment. 

- CUT - 
Exterior. Acelaşi cadru, cu HANS văzut din spate şi cu trenul. CONTROLORUL coboară si, de la distanţă, îl salută scurt pe 
HANS, cu mâna la chipiu şi se întoarce în cealaltă direcţie inspectând vagonul. Coboară şi ALEXANDER, care porneşte 
spre HANS. (ZOOM pe ALEXANDER, până când HANS dispare din cadru). ALEXANDER păşeşte, fără grabă, calculat, parcă 
numărând paşii. E serios, respiră adânc, încercând să se linisteasca, isi apasă palma pe inimă, repetă în minte. Apare în 
cadru spatele lui HANS. ALEXANDER s-a oprit şi priveşte fără expresie. Pe chipul lui se citeşte hotărâre. 

- CUT - 


SECVENȚA 36. 


Acelaşi exterior. HANS în cadru mediu, se vede şi spatele lui ALEXANDER. 


HANS 


Bună ziua! 


HANS dă să întindă mâna, dar ALEXANDER evită. HANS observa şi, uşor fastacit, renunţă. 

HANS 


(continuă) 
Mă numesc Hans. Eu sunt aici şef de gară. 
ALEXANDER confirmă din cap, că ştie acest lucru. 
HANS 
(continuă) 


Tot eu sunt telegrafist, primar, şef de post, birtaş, băcan şi simplu cetăţean. (pauză scurtă). Singurul. (zambeste, 
încercând să lege conversaţia). Ştiţi, pe aici nu a mai trecut nimeni de 12 ani. Eu sunt aici de 26 de ani. Peste opt 
ani ies la pensie şi, până acum, au sosit, în total şapte trenuri. 


CLOSE UP - chipul nemișcat, concentrat al lui ALEXANDER. 


ALEXANDER 
(sec) 
Cunoastem toate aceste lucruri. Şi multe altele. Regret, eu nu vă pot dezvălui numele meu! Instrucţiunile primite 
îmi interzic acest lucru. 


HANS 
(stingherit) 
Poate vi se pare ciudat că nu vedeţi nici un porc, nici o găină, în ograda mea. Nu cresc nici un animal, deşi 
regulamentul o permite. Când am venit, în urmă cu 26 de ani, am adus un câine, doi purcei şi câteva găini. După 
câteva zile au plecat şi nu s-au mai întors. Am încercat să le caut, dar m-am convins că urmele lor nu duc nicăieri 

şi că întinderile de zăpadă sunt infinite. Nici unul dintre cei care s-au depărtat prea mult de calea ferată nu s-a mai 
întors. Am mai încercat şi altă dată cu câteva animale, dar a fost zadarnic - toate au dispărut. Nu-mi fac iluzii, ştiu 
că aşa va fi mereu şi că staţia mea e ultima. Dincolo de ea nu mai există nimic. Doar zăpadă şi iar, zăpadă. Un 
deşert nesfârşit de zăpadă. La început ideea asta mă speria şi-mi venea să fug încotro vedeam cu ochii. Apoi m-am 
obişnuit... Dincolo de staţia asta nu există nimic. Niciun drum, nicio clădire sau vreo aşezare. Au fost câţiva oameni 
de ştiinţă şi s-au organizat câteva expediţii, dar, de întors, nu s-a mai întors nimeni. Unii spun că staţia asta ar 
putea fi capătul Pământului. 


HANS tace, așteptând. Î priveşte insistent pe ALEXANDER. Apoi văzând că nu se întâmplă nimic, continuă tot el. 


HANS 
Conform regulamentului am dreptul la 12 zile de concediu, dar nu am plecat niciodată de aici. În primul an am 
vrut, dar Conducerea mi-a comunicat că nu poate să-mi trimită un înlocuitor, aşa că am rămas. Pe deasupra, 
drumul mi-ar lua o săptămână - dus, o săptămână - întors. 


ALEXANDER 
(sec si rece, nemișcat) 
Cunoaştem toate acestea. 


HANS 
Singura mea misiune e să stau aici. Sunt telegrafist, dar telegraful n-a transmis nimic niciodată. Eu transmit, în 
fiecare zi, la ora 22, fix, raportul meu. De 26 de ani, aceeaşi frază, aceleaşi cuvinte. Sunt primar, dar singurul suflet 
de aici sunt tot eu. Am un munte de conserve, pe care n-am să-l termin niciodată şi câte o sticlă de şampanie, 
pentru sărbători. O dată la câţiva ani, întâmpin cu steagul meu galben vreun tren care vine şi-i dau semnalul de 
plecare. Asta-i tot! 

HANS râde, uşor forțat, ca si cum ar fi luat în batjocură viata pe care o duce, straduindu-se să pară că nu-i pasă. Dintr-o 
dată se opreşte din râs, dar continuă să-l privească fix pe ALEXANDER. 

Se aude suieratul locomotivei. ALEXANDER face un mic pas lateral spre stânga, apoi unul mic înainte, spre HANS. Inspiră 
adânc. Întinde mâna dreaptă şi atinge umărul stâng al lui HANS, îl priveşte drept în ochi. 


ALEXANDER 
(rosteşte sonor răspicat, sec, fără grabă) 
Hans, nu eşti singur. 
- CUT - 


SECVENȚA 37. 
Exterior. Acelaşi loc. ALEXANDER si HANS, din lateral. ALEXANDER face un pas înapoi si unul lateral spre dreapta. Stă o 
Clipă, timp în care HANS îşi agită putin mâinile, crede ca mai urmează ceva, că ALEXANDER vrea să-l imbratiseze si se 
pregăteşte, dar renunţă. ALEXANDER se roteşte pe călcâie, foarte precis, rigid, şi porneşte spre tren. 

- CUT - 
SECVENȚA 38. 
Aceeaşi scenă văzută din fata. ALEXANDER păşeşte spre tren. Fata lui își pierde din rigiditate. Zambeste şi grăbeşte 


pasul. Peste umărul lui se vede HANS, împietrit, cu un zâmbet vag, uşor mirat. Apoi ridică steagul şi-l flutură uşor. 
- CUT - 


38 


SECVENȚA 39. 
(COLOR) Interior. Compartimentul lui ALEXANDER. E singur în compartiment. Închide ochii şi zâmbeşte unei amintiri. 


CONTROLORUL deschide usa şi salută cu două degete la chipiu. ALEXANDER îi întinde biletul, iar acesta îl perforează si 
i-/ dă înapoi. Îşi scoate ceasul din buzunar şi-l priveşte. 


CONTROLORUL 
Ne apropiem de oraş. Imediat vor apărea primele case. 


ALEXANDER îşi scoate şi el ceasul şi incuviinteaza din cap. 


ALEXANDER 
E timpul să-mi scriu raportul. 
CONTROLORUL 
Şi eu procesul-verbal. 
ALEXANDER 
Apropo, mă numesc Alexander. Poate aveţi nevoie pentru procesul verbal. 
CONTROLORUL 
(zâmbeşte) 


Mda... Va trebui să mentionez incidentul nostru în raportul meu şi să fac un proces-verbal şi despre asta. Nu voi 
sugera să se ia măsuri împotriva dumneavoastră, dar ar fi bine să se revizuiască regulamentul. 

ALEXANDER 
Vă mulţumesc! 
CONTROLORUL 
(mimează indiferența) 
Cu misiunea cum staţi? Aţi îndeplinit-o? 
ALEXANDER 
Da. Conform instrucţiunilor, în cele mai mici detalii. 


CONTROLORUL salută cu degetele la chipiu şi iese. ALEXANDER întoarce privirea spre fereastră. (CLOSE UP - fereastra) 
Se derulează un peisaj variat, e primăvară. De această dată, totul e colorat, viu. 


ella 


SECVENȚA 40. 


Interior. Compartimentul CONTROLORULUI. După ce se asigură că nu este urmărit, acesta deschide o usita secretă din 
peretele compartimentului. Înăuntru se vede o colivie cu doi porumbei. CLOSE UP - colivia. În colivie sunt doi porumbei, 
unul alb, celălalt negru. Mâna controlorului i! scoate din colivie pe cel alb. CONTROLORUL priveşte în jur si se îndreaptă 
spre fereastra compartimentului. O deschide si îl lasă să zboare afară. 


CONTROLORUL 
(cu voce scăzută) 
Fă-ţi şi tu treaba! Du vestea cea bună! 


EcuI - 

SECVENȚA 41. 


Exterior. Gara de la început. Peronul are o zonă goală. Câţiva polițiști tin călătorii la distanţă. Într-o parte este întins un 
covor roşu. Lângă el o fanfară în aşteptare. La 20-30 de pași de această zonă, aşteaptă COMISIA. Cei cinci bărbaţi din 
SECVENȚA 3 isi consultă ceasornicele, le compară si privesc spre trenul care tocmai intră în gară. Fanfara începe să cânte, 
oamenii, ţinuţi la distanţă de poliţişti, se agită. 


BĂRBATUL 1 
Trebuie să sosească! Informatorul ne-a confirmat: misiunea a fost îndeplinită. 


Bărbaţii se privesc între ei clatina din cap, Zâmbesc mecanic, își strâng mâinile, scuturandu-le de acelaşi număr de ori si 
revin in poziţia lor rigidă. Feţele le impietresc în acelaşi timp. 
- CUT - 


SECVENȚA 41. 


Peronul. Trenul opreşte. În capul scărilor apare ALEXANDER. Priveşte spre zona îndepărtată unde se află covorul roşu. 
Acolo, din tren coboară un bărbat impozant într-o uniformă roşie. Este salutat cu plecăciuni de către un bărbat cu o 
banderolă tricoloră, sugerând un primar, şi de o delegaţie. Cortegiul trece pe lângă fanfară. Bărbatul impozant salută 
mulţimea, care agită stegulete. ALEXANDER isi mută privirea spre COMISIE. Coboară scara si se îndreaptă spre BĂRBATUL 
]. Salută comisia cu o înclinare milităroasă, dar respectuoasă a capului. 


4] 


ALEXANDER 
Vă raportez că misiunea a fost îndeplinită. 


BĂRBATUL 1 
Te felicit! Ţi-ai îndeplinit această misiune dificilă cu cinste şi onoare. Noi şi palpitante misiuni te aşteaptă. Suntem 
incredintati că le vei îndeplini cu aceeaşi constiinciozitate! 


Cei cinci bărbaţi se privesc aprobator si dau din cap satisfacuti. Aplaudă sincronizati, exact de trei ori, cu mişcări precise, 
ca nişte roboţi. BĂRBATUL 1 primeşte de la unul dintre bărbaţi o decorație pe care o fixează pe haina lui ALEXANDER. 
Unul câte unul îi strâng mâna. 

(ZOOM OUT) Camera urcă, cuprinzând tot peronul. Poliţiştii lasă mulțimea să treacă şi oamenii invadează peronul, se 
înghesuie spre tren, cu bagaje, merg în toate direcţiile. ALEXANDER şi COMISIA sunt inghititi în mulţime. 


- SFÂRŞIT - 

